ΠΑΡΑΡΤΗΜΑ VI

Κατάλογος των άρθρων 54, 73, 97 και 126 της Πράξης Προσχώρησης

ΤΕΛΩΝΕΙΑΚΗ ΝΟΜΟΘΕΣΙΑ

Κανονισμός (ΕΟΚ) αριθ. 2913/92 του Συμβουλίου της 12ης Οκτωβρίου 1992 (ΕΕ αριθ. L 302, 19.10.1992) και κανονισμός (ΕΟΚ) αριθ. 2454/93 της Επιτροπής της 2ας Ιουλίου 1993 (ΕΕ αριθ. L 253, 11.10.1993), όπως έχει τροποποιηθεί με τον κανονισμό (ΕΟΚ) αριθ. 3665/93 της Επιτροπής της 21ης Δεκεμβρίου 1993 (ΕΕ αριθ. L 335, 31.12.1993), και πρωτόκολλα περί καταγωγής που περιέχονται στις προτιμησιακές συμφωνίες που έχει συνάψει η Κοινότητα:

Με την επιφύλαξη των ακόλουθων διατάξεων, η εν λόγω κοινοτική νομοθεσία ισχύει για τα νέα κράτη μέλη από την ημερομηνία προσχώρησης.

1. Αρθρα 22 έως 27 του κανονισμού του Συμβουλίου και 35 έως 140 του κανονισμού της Επιτροπής σχετικά με την καταγωγή των εμπορευμάτων, όπως έχει τροποποιηθεί με τον κανονισμό (ΕΟΚ) αριθ. 3665/93 της Επιτροπής της 21ης Δεκεμβρίου 1993 (ΕΕ αριθ. L 335, 31.12.1993), και πρωτόκολλα περί καταγωγής που περιέχονται στις προτιμησιακές συμφωνίες που έχει συνάψει η Κοινότητα:

1. Χωρίς να θίγεται η εφαρμογή οποιουδήποτε μέτρου που απορρέει από την κοινή εμπορική πολιτική, τα αποδεικτικά καταγωγής που έχουν εκδοθεί εννόμως από τρίτες χώρες στα πλαίσια προτιμησιακών συμφωνιών μεταξύ της Δημοκρατίας της Αυστρίας, της Δημοκρατίας της Φινλανδίας, του Βασιλείου της Νορβηγίας ή του Βασιλείου της Σουηδίας και των χωρών αυτών ή στα πλαίσια μονομερών εθνικών ρυθμίσεων των νέων κρατών μελών θα γίνονται αποδεκτά στα αντίστοιχα νέα κράτη μέλη, εφόσον:

- το αποδεικτικό καταγωγής και τα έγγραφα μεταφοράς έχουν εκδοθεί το αργότερο την παραμονή της προσχωρήσεως,

- το αποδεικτικό καταγωγής υποβληθεί στις τελωνειακές αρχές το αργότερο 4 μήνες μετά την προσχώρηση.

2. Τα νέα κράτη μέλη δικαιούνται να διατηρήσουν τις άδειες που έχουν εκδοθεί για «εγκεκριμένους εξαγωγείς» στα πλαίσια συμφωνιών με τρίτες χώρες, εφόσον:

- προβλέπεται το ίδιο στις συμφωνίες που έχουν συναφθεί από τις εν λόγω τρίτες χώρες με την Ένωση με τη σημερινή της σύνθεση,

- οι εγκεκριμένοι εξαγωγείς εφαρμόζουν τους κοινοτικούς κανόνες καταγωγής.

Οι άδειες αυτές θα αντικατασταθούν, το αργότερο ένα έτος μετά την προσχώρηση, από νέες άδειες εκδιδόμενες βάσει της κοινοτικής νομοθεσίας.

3. Οι αιτήσεις για την επακόλουθη επαλήθευση των εγγράφων που αναφέρονται στις παραγράφους 1, 2 και 4 θα γίνονται δεκτές από τις αρμόδιες τελωνειακές αρχές της Ένωσης με τη σημερινή της σύνθεση καθώς και από εκείνες των νέων κρατών μελών επί δύο έτη μετά την έκδοση του οικείου αποδεικτικού καταγωγής.

4. Αν το αποδεικτικό καταγωγής και/ή τα έγγραφα μεταφοράς έχουν εκδοθεί πριν την προσχώρηση και εφόσον απαιτούνται τελωνειακές διατυπώσεις για τη διακίνηση αγαθών μεταξύ των νέων κρατών μελών και της Ένωσης με τη σημερινή της σύνθεση ή μεταξύ των ίδιων των νέων κρατών μελών, ισχύουν οι διατάξεις του Τίτλου V του Πρωτοκόλλου 4 σχετικά με τους κανόνες καταγωγής της Συμφωνίας για τον Ευρωπαϊκό Οικονομικό Χώρο και του Τίτλου V του Πρωτοκόλλου αριθ. 3 των Συμφωνιών Ελεύθερων Συναλλαγών μεταξύ της ΕΚ και της Δημοκρατίας της Αυστρίας, της Δημοκρατίας της Φινλανδίας, του Βασιλείου της Νορβηγίας και του Βασιλείου της Σουηδίας.

2. Αρθρο 76 του κανονισμού του Συμβουλίου και 253 έως 289 του κανονισμού της Επιτροπής σχετικά με τις απλουστευμένες διαδικασίες:

1. Τα νέα κράτη μέλη δικαιούνται να διατηρήσουν τις άδειες για περιοδικές διασαφήσεις οι οποίες εκδόθηκαν πριν από την προσχώρηση υπό τους όρους υπό τους οποίους χορηγήθηκαν.

2. Οι άδειες αυτές θα αντικατασταθούν το αργότερο ένα έτος μετά την προσχώρηση από νέες άδειες εκδιδόμενες βάσει της κοινοτικής νομοθεσίας.

3. Αρθρα 98 έως 113 του κανονισμού του Συμβουλίου και 503 έως 548 του κανονισμού της Επιτροπής σχετικά με την τελωνειακή αποταμίευση:

1. Με την επιφύλαξη της παραγράφου 2, τα νέα κράτη μέλη δικαιούνται να διατηρήσουν τις άδειες τελωνειακής αποταμίευσης που εκδόθηκαν πριν από την προσχώρηση υπό τους όρους υπό τους οποίους χορηγήθηκαν.

2. Οι άδειες που αναφέρονται στην παράγραφο 1 θα αντικατασταθούν το αργότερο ένα έτος μετά την προσχώρηση από νέες άδειες εκδιδόμενες βάσει της κοινοτικής νομοθεσίας.

3. Η διαδικασία θα εκτελείται σύμφωνα με την κοινοτική νομοθεσία. Όταν κατά την εκτέλεση αυτή γεννάται τελωνειακή οφειλή, το καταβαλλόμενο ποσό θα θεωρείται ως ίδιοι πόροι της Κοινότητας. Όταν το ποσό της τελωνειακής οφειλής καθορίζεται βάσει της δασμολογικής ταξινόμησης των εισαγομένων εμπορευμάτων, της δασμολογητέας αξίας και της ποσότητας των εισαγομένων εμπορευμάτων κατά τη στιγμή της αποδοχής της διασάφησης περί υπαγωγής τους στο καθεστώς τελωνειακής αποταμίευσης, και εφόσον η διασάφηση έγινε δεκτή πριν από την προσχώρηση, τα στοιχεία αυτά είναι τα προκύπτοντα βάσει της προ της προσχωρήσεως νομοθεσίας του οικείου νέου κράτους μέλους.

4. Αρθρα 114 έως 129 του κανονισμού του Συμβουλίου και 549 έως 649 του κανονισμού της Επιτροπής σχετικά με την τελειοποίηση προς επανεξαγωγή:

1. Τα νέα κράτη μέλη δικαιούνται να διατηρήσουν τις άδειες τελειοποίησης προς επανεξαγωγή που εκδόθηκαν πριν από την προσχώρηση υπό τους όρους υπό τους οποίους χορηγήθηκαν, μέχρις ότου λήξει η ισχύς τους αλλά όχι περισσότερο από ένα έτος μετά την προσχώρηση.

2. Αν η ισχύς των αναφερομένων στην παράγραφο 1 αδειών λήγει μετά την παρέλευση έτους από την προσχώρηση, οι άδειες αυτές θα αντικατασταθούν, το αργότερο ένα έτος μετά την προσχώρηση, από νέες άδειες εκδιδόμενες βάσει της κοινοτικής νομοθεσίας.

3. Η διαδικασία θα εκτελείται σύμφωνα με την κοινοτική νομοθεσία. Όταν κατά την εκτέλεση αυτή γεννάται τελωνειακή οφειλή, το καταβαλλόμενο ποσό θα θεωρείται ως ίδιοι πόροι της Κοινότητας. Όταν το ποσό της τελωνειακής οφειλής καθορίζεται βάσει της δασμολογικής ταξινόμησης, της ποσότητας, της δασμολογητέας αξίας και της καταγωγής των εισαγομένων εμπορευμάτων κατά τη στιγμή της αποδοχής της διασάφησης περί υπαγωγής τους στο καθεστώς τελειοποίησης προς επανεξαγωγή και εφόσον η διασάφηση έγινε δεκτή πριν από την προσχώρηση, τα στοιχεία αυτά είναι τα προκύπτοντα βάσει της προ της προσχωρήσεως νομοθεσίας του οικείου νέου κράτους μέλους.

Όταν, κατά την εκτέλεση της διαδικασίας γεννάται τελωνειακή οφειλή, για να διατηρηθεί η ισότης μεταξύ του κατόχου αδείας που είναι εγκατεστημένος στην Ένωση με τη σημερινή της σύνθεση και εκείνων στα νέα κράτη μέλη, θα καταβάλλεται αντισταθμιστικός τόκος επί των εισαγωγικών δασμών που θα ισχύουν βάσει της κοινοτικής νομοθεσίας από την ημερομηνία προσχώρησης.

4. Αν η διασάφηση περί τελειοποίησης προς επανεξαγωγή έχει γίνει δεκτή βάσει συστήματος επιστροφής δασμών, η επιστροφή γίνεται σύμφωνα με την κοινοτική νομοθεσία, μερίμνη και με έξοδα του νέου κράτους μέλους στο οποίο γεννήθηκε η τελωνειακή οφειλή, για την οποία ζητάται επιστροφή, πριν την προσχώρηση.

5. Αρθρα 130 έως 136 του κανονισμού του Συμβουλίου και 650 έως 669 του κανονισμού της Επιτροπής σχετικά με την μεταποίηση υπό τελωνειακό έλεγχο:

1. Τα νέα κράτη μέλη δικαιούνται να διατηρήσουν τις άδειες μεταποίησης υπό τελωνειακό έλεγχο οι οποίες εκδόθηκαν πριν την προσχώρηση υπό τους όρους υπό τους οποίους χορηγήθηκαν, μέχρι λήξεως της ισχύος τους αλλά όχι περισσότερο από ένα έτος μετά την προσχώρηση.

2. Αν η ισχύς των αδειών που αναφέρονται στην παράγραφο 1 λήγει μετά την παρέλευση έτους από την προσχώρηση οι άδειες αυτές θα αντικατασταθούν, το αργότερο ένα έτος μετά την προσχώρηση, από νέες άδειες εκδιδόμενες βάσει της κοινοτικής νομοθεσίας.

3. Η διαδικασία θα εκτελείται σύμφωνα με την κοινοτική νομοθεσία. Αν κατά την εκτέλεση γεννάται τελωνειακή οφειλή, το καταβαλλόμενο ποσό θα θεωρείται ως ίδιοι πόροι της Κοινότητας.

6. Αρθρα 137 έως 144 του κανονισμού του Συμβουλίου και 670 έως 747 του κανονισμού της Επιτροπής σχετικά με την προσωρινή εισδοχή:

1. Τα νέα κράτη μέλη δικαιούνται να διατηρήσουν τις άδειες προσωρινής εισδοχής που εκδόθηκαν πριν την προσχώρηση υπό τους όρους υπό τους οποίους χορηγήθηκαν, μέχρις ότου λήξει η ισχύς τους αλλά όχι περισσότερο από ένα έτος μετά την προσχώρηση.

2. Αν η ισχύς των αναφερομένων στην παράγραφο 1 αδειών λήγει μετά την παρέλευση έτους από την προσχώρηση, οι άδειες αυτές θα αντικατασταθούν, το αργότερο ένα έτος μετά την προσχώρηση, από νέες άδειες εκδιδόμενες βάσει των όρων της κοινοτικής νομοθεσίας.

3. Η διαδικασία θα εκτελείται σύμφωνα με την κοινοτική νομοθεσία. Όταν κατά την εκτέλεση αυτή γεννάται τελωνειακή οφειλή, το καταβαλλόμενο ποσό θα θεωρείται ως ίδιοι πόροι της Κοινότητας. Όταν το ποσό της τελωνειακής οφειλής καθορίζεται βάσει της δασμολογικής ταξινόμησης, της ποσότητας, της δασμολογητέας αξίας και της καταγωγής των εισαγομένων εμπορευμάτων κατά tg στιγμή της αποδοχής της δήλωσης περί υπαγωγής τους στο καθεστώς προσωρινής εισδοχής, και εφόσον η διασάφηση αυτή έγινε δεκτή πριν την προσχώρηση, τα στοιχεία αυτά είναι τα προκύπτοντα βάσει της προ της προσχωρήσεως νομοθεσίας του οικείου νέου κράτους μέλους.

Όταν κατά την εκτέλεση της διαδικασίας γεννάται τελωνειακή οφειλή, για να διατηρηθεί η ισότης μεταξύ του κατόχου αδείας που είναι εγκατεστημένος στην Ένωση με τη σημερινή της σύνθεση και εκείνων στα νέα κράτη μέλη, θα καταβάλλεται αντισταθμιστικός τόκος επί των εισαγωγικών δασμών που θα ισχύουν βάσει της κοινοτικής νομοθεσίας από την ημερομηνία προσχώρησης.

7. Αρθρα 145 έως 160 του κανονισμού του Συμβουλίου και 748 έως 787 του κανονισμού της Επιτροπής σχετικά με την τελειοποίηση προς επανεισαγωγή:

1. Τα νέα κράτη μέλη δικαιούνται να διατηρήσουν τις άδειες τελειοποίησης προς επανεισαγωγή οι οποίες εκδόθηκαν πριν την προσχώρηση υπό τους όρους υπό τους οποίους χορηγήθηκαν μέχρι λήξεως της ισχύος τους αλλά όχι περισσότερο από ένα έτος μετά την προσχώρηση.

2. Αν η ισχύς των αδειών που αναφέρονται στην παράγραφο 1 λήγει μετά την παρέλευση έτους από την προσχώρηση, οι άδειες αυτές θα αντικατασταθούν, το αργότερο ένα έτος μετά την προσχώρηση, από νέες άδειες εκδιδόμενες σύμφωνα με την κοινοτική νομοθεσία.

3. Η διαδικασία θα εκτελείται σύμφωνα με την κοινοτική νομοθεσία. Ωστόσο, το ποσό της τελωνειακής οφειλής θα καθορίζεται βάσει της προ της προσχωρήσεως νομοθεσίας του νέου κράτους μέλους στο οποίο έγινε δεκτή πριν από την προσχώρηση η άδεια τελειοποίησης προς επανεισαγωγή.

8. Αρθρα 166 έως 181 του κανονισμού του Συμβουλίου και 799 έως 840 του κανονισμού της Επιτροπής σχετικά με τις ελεύθερες ζώνες και τις ελεύθερες αποθήκες:

1. Τα νέα κράτη μέλη δικαιούνται να διατηρήσουν τις ελεύθερες ζώνες και τις ελεύθερες αποθήκες που καθορίστηκαν ή εγκρίθηκαν πριν από την προσχώρηση υπό τους όρους υπό τους οποίους καθορίστηκαν ή εγκρίθηκαν εφόσον πληρούν τις προϋποθέσεις της κοινοτικής νομοθεσίας από την ημερομηνία προσχώρησης και μετά.

2. Αν οι ελεύθερες ζώνες και ελεύθερες αποθήκες που αναφέρονται στην παράγραφο 1 δεν πληρούν τις προϋποθέσεις της κοινοτικής νομοθεσίας, τα νέα κράτη μέλη δικαιούνται να διατηρήσουν τις ελεύθερες ζώνες και αποθήκες που καθορίστηκαν ή εγκρίθηκαν πριν από την προσχώρηση μέχρι ένα έτος μετά την προσχώρηση.

3. Οι άδειες που αναφέρονται στην παράγραφο 1 θα αντικατασταθούν ένα έτος μετά την προσχώρηση, από άδειες εκδιδόμενες σύμφωνα με την κοινοτική νομοθεσία.

4. Οι αρμόδιες αρχές των νέων κρατών μελών θα εγκρίνουν τους καταλόγους αποθεμάτων των φορέων που εκμεταλλεύονται τις ελεύθερες ζώνες το αργότερο ένα έτος μετά την προσχώρηση. Η έγκριση αυτή χορηγείται βάσει της κοινοτικής νομοθεσίας.

5. Τα νέα κράτη μέλη δικαιούνται να διατηρήσουν τις άδειες για την υπαγωγή σε τελωνειακές διαδικασίες προβλεπόμενες υπό του άρθρου 173 γ), δ) και ε) του κανονισμού του Συμβουλίου, εμπορευμάτων που παραμένουν σε ελεύθερη ζώνη ή σε ελεύθερη αποθήκη, οι οποίες εκδόθηκαν πριν την προσχώρηση, υπό τους όρους υπό τους οποίους χορηγήθηκαν, μέχρις ότου λήξει η ισχύς τους αλλά όχι περισσότερο από ένα έτος μετά την προσχώρηση.

6. Αν η ισχύς των αδειών που αναφέρονται στην παράγραφο 5 λήγει μετά την παρέλευση έτους από την προσχώρηση, οι άδειες αυτές θα αντικατασταθούν, το αργότερο ένα έτος μετά την προσχώρηση, από νέες άδειες εκδιδόμενες σύμφωνα με την κοινοτική νομοθεσία.

9. Αρθρα 201 έως 232 του κανονισμού του Συμβουλίου και 868 έως 876 του κανονισμού της Επιτροπής σχετικά με τη γένεση και την είσπραξη της τελωνειακής οφειλής:

Η είσπραξη γίνεται σύμφωνα με την κοινοτική νομοθεσία. Ωστόσο, αν η τελωνειακή οφειλή γεννήθηκε πριν από την ημερομηνία προσχώρησης, η είσπραξη γίνεται σύμφωνα με τους όρους του οικείου νέου κράτους μέλους, από αυτό και υπέρ αυτού.

10. Αρθρα 235 έως 242 του κανονισμού του Συμβουλίου και 877 έως 912 του κανονισμού της Επιτροπής σχετικά με την επιστροφή και διαγραφή δασμών:

Η επιστροφή και η διαγραφή δασμών γίνονται σύμφωνα με την κοινοτική νομοθεσία. Ωστόσο, αν οι δασμοί των οποίων ζητείται η επιστροφή ή η διαγραφή αφορούν τελωνειακή οφειλή γεννηθείσα πριν την ημερομηνία προσχώρησης, η επιστροφή ή διαγραφή γίνονται σύμφωνα με τους όρους του οικείου νέου κράτους μέλους, από αυτό και με έξοδά του.